হামলার পর ফের নাগরাকাটায় গিয়ে ত্রাণ বিতরণ করলেন শঙ্কর ঘোষ!

ওয়েব ডেস্ক : রাজ্য সরকার ত্রাণ দিতে ব্যর্থ, তাই যারা ত্রাণ দিতে যায় তাদের উপর আক্রমণ করছে। কিছু এলাকা দুষ্কৃতীদের মুক্তাঞ্চল করে রাখা হয়েছে বলে দাবি করলেন বিজেপি (BJP) বিধায়ক শঙ্কর ঘোষের (Shankar Ghosh)।

ডুয়ার্সের নাগরাকাটায় (Nagarkata) বন্যা বিধ্বস্ত এলাকায় ত্রাণ দিতে এসে আক্রান্ত হয়েছিলেন উত্তর মালদার সাংসদ খগেন মুর্মু (Khagen Murmu) ও শিলিগুড়ির বিধায়ক শংকর ঘোষ (Shankar Ghosh)। এরপর শিলিগুড়ির একটি বেসরকারি হাসপাতালে চিকিৎসাধীন ছিলেন শিলিগুড়ির বিধায়ক। হাসপাতাল থেকে ছুটি পেয়ে শনিবার ফের ত্রাণ দিতে নাগরাকাটায় আসেন শিলিগুড়ির বিধায়ক। যদিও এদিন নাগরাকাটার বিজেপির দলীয় কার্যালয় সংলগ্ন সুলকা মোড় থেকে ত্রাণের গাড়ি পাঠান তিনি। ট্রাক্টরে করে বন্যা বিধ্বস্ত এলাকায় বিজেপির পঞ্চায়েত সদস্য সহ নেতা-কর্মীরা ত্রাণ বিতরণ করবেন বলে জানা যাচ্ছে।

আরও খবর : অতিভারী বৃষ্টি ও গঙ্গার ভাঙন জোড়া চাপে দিশেহারা সান্যালচরের বাসিন্দারা

ত্রাণ পাঠানোর পর সাংবাদিকদের মুখোমুখি হয়ে শংকর ঘোষ (Shankar Ghosh) বলেন, “কিছু এলাকা দুষ্কৃতীদের মুক্তাঞ্চল করে রাখা হয়েছে। যাতে মানুষ ত্রাণ না নিতে পারে তার প্রচেষ্টা করা হয়েছিল। যদিও তা ব্যর্থ হয়েছে। সরকার ত্রাণ দিতে ব্যর্থ বলেই সামাজিক সংগঠন সহ বিভিন্ন রাজনৈতিক দলের ত্রাণ পৌঁছানোর পথে প্রতিবন্ধকতা তৈরি করা হচ্ছে।”

এদিকে সাংসদ ও বিধায়ককে মারধরের ঘটনায় পাঁচজনকে গ্রেফতার করা হয়েছে। এবিষয়ে তিনি অভিযোগ করে বলেন,” পুলিশ যাদেরকে গ্রেফতার করেছে সেটা আইওয়াশ। এমন কাউকে ধরা হয়েছে যাদের হয়তো সরাসরি যোগাযোগ নেই। মূল কালপ্রিটদের ধরতে হবে। নাহলে আমাদের লড়াই একদিকে ত্রাণ বিতরণ এবং তার সঙ্গে রাজনৈতিক চাপ সৃষ্টি করা হবে।”

দেখুন আরও খবর :